पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। वरिष्ठ भाजपा नेता लालकृष्ण आडवाणी द्वारा पार्टी के सभी पदों से इस्तीफा देने के बाद प्रदेश के भाजपा नेता इस मामले पर कुछ भी बोलने से बचते रहे। सोमवार को भौंरी में पुलिस प्रशिक्षण संस्थान के लोकार्पण के बाद जब संवाददाताओं ने मुख्यमंत्री शिवराज सिंह चौहान से इस बारे में बात की तो वे चुप ही रहे। काफी न नुकुर के बाद ज्यादातर नेताओं ने यही उम्मीद जताई कि आडवाणी मान जाएंगे।
पूर्व मुख्यमंत्री उमा भारती ने कहा कि वे दिल्ली जाकर आडवाणी से मुलाकात करेंगी और उन्हें मनाएंगी। उद्योग मंत्री कैलाश विजयवर्गीय ने कहा कि आडवाणी जी बुजुर्ग व्यक्ति हैं, नाराज हो गए हैं। उन्होंने पार्टी के तीन पदों से इस्तीफा दिया है, लेकिन भाजपा से इस्तीफा नहीं दिया है। इसका मतलब है वे हमें मार्गदर्शन देते रहेंगे। एक दो दिन में हालात सामान्य हो जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn